
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 15.09.2026., (вторник) от 14:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-жа Надя Мангарудова – Директор на „Финансов отдел и счетоводство, местни данъци и такси и човешки ресурси“, г-жа Ирина Иванова – Директор на дирекция, инж. Юли Хаджийски – Главен инженер, г-н Любомир Ангелов - Директор на Дирекция "Хуманитарни дейности, благоустрояване, озеленяване и  опазване на околната среда". Присъстваха и кметове на с. Старцево, с. Аламовци и с. Долен, директори на детски градини, представители на институции и други.
Председателстващ съвместното редовно заседание на постоянните комисии към ОбС Златоград  е  г-жа Александрова.
Г-жа Александрова: Добър ден колеги! С кворум от 7 комисии откривам заседанието на постоянните комисии. Представен Ви е дневният ред. Някакви предложения? 

Г-жа Чаушева: Уважаеми госпожи и господи Общински съветници, моля да включите в дневният ред една докладна записка за даване на съгласие за кандидатстване и участие на община Златоград като партньор по две процедури – „Информационни кампании – битови отпадъци“ и „Биологично разнообразие“. Срокът за кандидатстване е 21 септември, така че моля да предоставите възможност да обясним процедурата и действията, които се предвиждат, за да можем да кандидатстваме в тази програма.  

Г-жа Александрова подложи на гласуване с вдигане на ръка след точка 12 да се разгледа : Докладна записка относно: Даване на съгласие за кандидатстване и участие на Община Златоград като партньор по процедури BG16FFPR002-2.009 „Информационни кампании – БИТОВИ ОТПАДЪЦИ“ по Приоритет 2 „Отпадъци“ и BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие“ на Програма „Околна среда“ 2021–2027 г., с вх.№ ОС-649/10.09.2026г. и изх.№ 61-00-278/10.09.2026г., постъпила от кмета на община Златоград. 


Комисиите гласува с 10 гласа „за“, 0 „против“ и  0 „въздържал се“ – приема се.

Г-жа Александрова попита за други предложения по дневният ред.

Не постъпиха предложения по дневният ред. 

Г-жа Александрова подложи на гласуване с вдигане на ръка целия дневен ред с направеното допълнение. 

Комисиете гласува с 10 гласа „за“, 0 „против“ и  0 „въздържал се“ – приема се.


ДНЕВЕН РЕД:


1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.05.2026 - 31.07.2026 г.

1.1. Докладна записка относно: Предписания с изходящи номера ЗП-02-98/29.05.2026г. и ЗП-02-107/19.06.2026г. на РЗИ гр. Смолян, с вх.№ ОС-626/26.08.2026г., постъпила от Управителя на МБАЛ „Проф- д-р Асен Шопов“ ЕООД гр. Златоград.

2. Информации - отчети за изпълнение на бюджета към 30.06.2026г. второ тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

3. Докладна записка относно: Отчет за изпълнение на Капиталова програма на Община Златоград за 2025г., с вх.№ ОС-538/10.07.2026г. и изх.№ 61-00-234/10.07.2026г., постъпила от кмета на община Златоград. Докладна записка относно: Годишен отчет за изпълнението на бюджета на Община Златоград за 2025 г., отчет за изпълнението на сметките за средства от Европейския съюз за 2025 г. и отчет на състоянието на общинския дълг за 2025 г., с вх.№ ОС-539/10.07.2026г. и изх.№ 61-00-235/10.07.2026г. и Писмо относно: Годишен отчет за изпълнението на бюджета за 2025 г., отчет на сметките за средства от Европейския съюз за 2025 г. и годишен отчет за състоянието на общинския дълг за 2025 г. на Община Златоград, с вх.№ ОС-540/10.07.2026г. и изх.№ 61-00-236/10.07.2026г., постъпили от кмета на община Златоград.

4. Докладна записка относно: Информация за отчета за касовото изпълнение на бюджета и сметките за средства от Европейският съюз на Община Златоград към 30.06.2026г., с вх.№ ОС-596/13.08.2026г. и изх.№ 61-00-253/13.08.2026г., постъпила от кмета на Община Златоград. 

5. Молби и жалби от жители на Община Златоград

6. Докладна записка относно: Обезпечаване на празниците на село Долен, село Старцево и село Ерма река, общ. Златоград, с вх.№ ОС-600/17.08.2026г. и изх.№ 61-00-256/17.08.2026г., постъпила от кмета на община Златоград. 

7. Докладна записка относно: Предложение за приемане на Годишна програма за управление и разпореждане с имоти – общинска собственост в община Златоград през 2026 година, с вх.№ ОС-634/28.08.2026г. и изх.№ 61-00-269/27.08.2026г., постъпила от кмета на община Златоград. 

8. Докладна записка относно: Приемане на бюджета на Община Златоград за 2026г., индикативния годишен разчет за сметките за средства от Европейския съюз и актуализираните прогнози по чл. 82, ал.3 от Закона за публичните финанси, с вх.№ ОС-636/28.08.2026г. и изх.№ 61-00-267/27.08.2026г., постъпила от кмета на община Златоград. 

9. Докладна записка относно: Дарение на имот – частна общинска собственост, представляващ проектен поземлен имот с идентификатор 31111.33.857 по КККР на гр. Златоград, с площ 22 кв. м., с вх.№ ОС-635/28.08.2026г. и изх.№ 61-00-270/27.08.2026г., постъпила от кмета на община Златоград.

10.  Докладна записка относно: Обявяване на имот, частна общинска собственост, за публична общинска собственост в гр. Златоград, с вх.№ ОС-616/18.08.2026г. и изх.№ 61-00-261/18.08.2026г., постъпила от кмета на община Златоград

11.  Докладна записка относно: Продажба на УПИ VI-225, кв. 26 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян, цялото с площ: 475 кв.м. (четиристотин седемдесет и пет квадратни метра), с вх.№ ОС-621/21.08.2026г. и изх.№ 61-00-263/21.08.2026г., постъпила от кмета на община Златоград.

12.  Докладна записка относно: Продажба на УПИ IX-528, кв. 45 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителни Заповеди № 94/07.03.2024 г. и № 301/28.07.2025 г. на Кмета на Община Златоград, цялото с площ: 680 кв.м. (шестстотин и осемдесет квадратни метра).  с вх.№ ОС-615/18.08.2026г. и изх.№ 61-00-260/18.08.2026г., постъпила от кмета на община Златоград. 

13. Докладна записка относно: Даване на съгласие за кандидатстване и участие на Община Златоград като партньор по процедури BG16FFPR002-2.009 „Информационни кампании – БИТОВИ ОТПАДЪЦИ“ по Приоритет 2 „Отпадъци“ и BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие“ на Програма „Околна среда“ 2021–2027 г., с вх.№ ОС-649/10.09.2026г. и изх.№ 61-00-278/10.09.2026г., постъпила от кмета на община Златоград. 

14.  Еднократна финансова помощ за новородени/ осиновени деца на територията на Община Златоград.

15.  Молби за еднократна финансова помощ.

16.  Други 

· Постъпило писмо от Национално сдружение на общините в Република България (НСОРБ), с вх. № ОС – 583/03.08.2026г., относно: Обнародван Закон за държавния бюджет на Република България за 2026г. в ДВ, бр. 69/31.07.2026г.


***************************************************************************

По т.1. от дневния ред: Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.05.2026 - 31.07.2026 г.

1.1. Докладна записка относно: Предписания с изходящи номера ЗП-02-98/29.05.2026г. и ЗП-02-107/19.06.2026г. на РЗИ гр. Смолян, с вх.№ ОС-626/26.08.2026г., постъпила от Управителя на МБАЛ „Проф- д-р Асен Шопов“ ЕООД гр. Златоград.

Г-н Караджов поиска до сесия да се предостави договора за ремонт на парна инсталация с фирмата Д. Б.

Г-н Гюнелиев поиска информация за проекта по Красива България за болницата. 

Инж. Хаджийски отговори, че фасадата е изолирана – южната част, направени са мазилките, подменени са прозорците, подменени са подпрозоречните прагове. В под покривното пространство е направена изолацията, както е по проект. Останало е цокала на самата фасада да се довърши

По т. 1.1. Д-р Личев информира, че това което е по предписание са поканили от общинска администрация да направят КСС за АГО отделение за стълбищното пространство и избата до горе и за помещението за мръсните отпадъци. Добави, че срока за започване на ремонтните дейности е до края на тази година. Във връзка с заявлението за предоставяне на общинско жилище на привлечен лекар д-р Личев каза, че са намерили жилище, за което болницата ще заплаща наем.

Комисиите гласуваха проекта на решение  с 11 гласа „за“, 0 „против“ и  0 „въздържал се“ 


*************************************

По т.2 от дневния ред:  Информации - отчети за изпълнение на бюджета към 30.06.2026г. второ тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

Г-жа Кръстева: Аз използвам възможността да честитя първият учебен ден. Да пожелая да бъде здрава, благословена и успешна новата година. И използвам възможността да попитам присъстващите тук директори дали имат нужда от нещо, което е в компетенциите на Общински съвет.

Г-жа Глухова -Директор на ДГ „Снежанка“ информира, че има увеличение на броя деца в детската градина. 

Комисиите гласуваха проекта на решение  с 8  гласа „за“, 0 „против“ и  0 „въздържал се“ 


***************************************

По т.3 от дневния ред:  Докладна записка относно: Отчет за изпълнение на Капиталова програма на Община Златоград за 2025г., с вх.№ ОС-538/10.07.2026г. и изх.№ 61-00-234/10.07.2026г., постъпила от кмета на община Златоград. Докладна записка относно: Годишен отчет за изпълнението на бюджета на Община Златоград за 2025 г., отчет за изпълнението на сметките за средства от Европейския съюз за 2025 г. и отчет на състоянието на общинския дълг за 2025 г., с вх.№ ОС-539/10.07.2026г. и изх.№ 61-00-235/10.07.2026г. и Писмо относно: Годишен отчет за изпълнението на бюджета за 2025 г., отчет на сметките за средства от Европейския съюз за 2025 г. и годишен отчет за състоянието на общинския дълг за 2025 г. на Община Златоград, с вх.№ ОС-540/10.07.2026г. и изх.№ 61-00-236/10.07.2026г., постъпили от кмета на община Златоград.
Не постъпиха въпроси и коментари
Комисиите гласуваха проекта на решение с 8 гласа „за“, 0 „против“ и  2 „въздържал се“ 

************************************************

По т.4 от дневния ред:  Докладна записка относно: Информация за отчета за касовото изпълнение на бюджета и сметките за средства от Европейският съюз на Община Златоград към 30.06.2026г., с вх.№ ОС-596/13.08.2026г. и изх.№ 61-00-253/13.08.2026г., постъпила от кмета на Община Златоград. 
Г-жа Мангарудова представи докладната записка.

Г-жа Кръстева: Колегите искат повече информация, тъй като предстои приемането на бюджет 2026 година. И тъй като вече сме в края на годината, а тука правите отчет за касовото изпълнение към 30.06.2026 година. Може би по-подробно да се каже какъв процент от бюджетните средства е изпълнен, какви са останали свободните средства и кои средства вървят с указание на Министерски съвет, които е могло да се изпълнят без решение на Общински съвет? Всички тези въпроси са, тъй като предстои приемането на бюджета за 2026 година на общината, и тъй като вече сме в края на годината малко по-подробно за какво са изразходвани средствата, които вече е направен разхода. И също да се даде малко публичност, за да чуят и жителите на общината.  

Г-жа Мангарудова: До приемането на Закона за държавния бюджет на Република България беше регламентирано със Закона за удължаване на Закона за държавния бюджет за 2025 година или така като се нарича Закон за събирането на приходите и извършването на разходите през 2026 година до приемане на закона. Съгласно този закон следваше да се извършват разходите при спазване на ограниченията на Закона за публичните финанси и тоест не повече разходите за предходният период, в рамките на разходите извършени през предходния период, в рамките на събраните приходи за периода. Следвайки и спазвайки ограниченията на този закон бяха извършвани и разходите на община Златоград към 30.06., тоест съблюдавали сме разходите, които са били извършвани в 2025 година и съответно това са разходи, които се повтарят текущи и не са извънредни, не са нови, които до сега не е извършвала общината. Приходите са изпълнени. Със Закона за събиране на приходите и извършването на разходи през 2026 година бяха определени и бюджетните взаимоотношения, тоест субсидиите и трансферите, които централният бюджет предоставя на общината. Бяха индексирани, със знаете с минималната работна заплата от 01 януари и 5% индексация на работните заплати и съответно бяха и предоставени и разходите извършвани, така както са разчетени по единни разходни стандарти от Министерството на финансите. Това е по отношение на субсидиите. По отношение на собствените приходи. Собствените приходи, няма промяна на ставки, данъци, такси и постъпленията, които са към 30.06 съответно са в рамките на това, което е било изпълнявано и през 2025 година, като все пак има, нали наблюдава се увеличение в данъчните ни приходи със 21 150, в неданъчните за периода нямат увеличение спрямо 2025 и като цяло има едно незначително увеличение на приходната част по отношение на собствените приходи, но това към този период е така да се каже нормално изпреварване, тъй като знаете данъчните приходи и такса битови отпадъци до 30 април, които плати целият размер получава 5% отстъпка. Затова се наблюдава едно по-така засилено изпълнение на собствените приходи. Като цяло това е  по приходната част. Трансферите, тук по отношение на трансферите, това са средствата, които получаваме от Министерство на труда и социалната политика за изпълнение на различните програми. Програма „Временна заетост“, „Лична помощ“ и „Приемна грижа“, както и останалите в социалната сфера. Към 30.06. е получен трансфера и по проекта „Красива България“ за изпълнение на обекта „Основен ремонт на корпусите на Б и В на МБАЛ „Проф. д-р Асен Шопов“ съгласно споразумението. Предоставени са и ДДС-то по приключилия проект от Държавен фонд „Земеделие“ за подобряване на енергийната ефективност в СУ „Св. княз Борис I“ с. Старцево. В приходната част се извършва и се отразява и разплащанията на вече действащите кредити към Ф**, знаете имаме все още и съгласно погасителните планове са извършвани разплащанията. Наличността в края на периода към 30.06 в държавни дейности 1 618 000 евро от които 514 000 са от училищата и детските градини останалите те са отново целеви средства за финансиране на държавните дейности, тъй като субсидията се предоставя 30, 25, 20%, затова е нормално да има такава наличност към 30.06. По отношение на местни дейности наличността 763 901 евро, тук отново говорим изцяло за целеви характер на средствата. Няма свободен ресурс от собствени приходи. По отношение на разходите съответно в държавни дейности разходите са извършвани съгласно спазване изискванията и ограниченията на Министерство на финансите за делегираните от държавата дейности, приложени са индексациите. Подробно по дейности и параграфи могат да се видят в Приложение 2.

Г-жа Кръстева: По скоро има ли затруднения в изпълнение в разходната част от бюджета. 

Г-жа Мангарудова: В делегираните от държавната дейности или…

Г-жа Кръстева: Въобще

Г-жа Мангарудова: Като цяло? Ами като цяло наблюдава се вече едно такова затруднение по отношение на това, че приходната ни част се, вие знаете от години тя е ограничена и не разполагаме с достатъчен ресурс, които да покрива и да отговори на потребностите, които растат в днешно време, знаете разходите се качват, но към 30.06. успяваме да покрием разходите от към издръжка и тези, които са отговорност но общината, местни дейности. 

Г-н Гюнелиев: Искам да попитам в това перо влизат ли от Европейските средства проекти. Аз имам и едно друго питане – Какво стана с тези електрически колела, където се закупиха? Какво става с тях, на каква стойност са? До сесия ще искам -Кой участва в проекта, какви пари са взети от този проект? До сесия да се даде информация. Има ли служители от община Златоград, които участват в този проект, какво стойност са взели, ако има? На каква цена са колелата? За какво ще се използват и къде са в момента тези колела?   

Г-жа Романова: Къде се намират колелата и примерно аз като гражданин мога ли да си взема колело да карам от тях, от къде мога да го взема?  

Г-жа Мангарудова: На първият въпрос на г-н Гюнелиев. Информацията включва информация за изпълнението на бюджета и отделно…. да, включва Приложение 3 се намира там са вече различните проекти и съответно какви разходи, изпълнението към 30.06., благодаря. 
Г-жа Иванова: Уважаема г-жо Председателстваш, Уважаеми госпожи и господа общински съветници в рамките на проекта има екип за управление на проекта има ръководител, има счетоводител, има инвеститорски контрол. Колелета, които са закупени в рамките на проекта са 20 на брой. В проекта, във формуляра за кандидатстване е разписано, че 5 броя колела са за с. Ерма река – Балнеологичния център ще бъдат поставени с цел туризъм. Останалите 15 колела в момента са в Златоград. Предстои организиране на начина на ползване на колелетата. 

Г-жа Романова: Петте колелета в Ерма река, които са за Балнеологичния център, той още не е готов. Къде ще стоят тези колела тогава? Не знаете къде. То от отдавна се говори за тези колела и още не сте организирали как ще стане взимането. 
 
Г-жа Александрова попита за други въпроси.

Такива не постъпиха.

Г-жа Александрова зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 6 гласа „за“, 1 „против“ и  2 „въздържал се“.

Г-жа Александрова направи прегласуване, защото кворум е от 10 общински съветници и един не е гласувал. 

Комисиите гласуваха проекта на решение с 7 гласа „за“, 1 „против“ и  2 „въздържал се“.

Обяснение на отрицателен вот от г-жа Хаджийска – Гласувах против, защото цялата тази информация често стойностна я виждаме на сайта на община Златоград. Подробности по отношение на това, какво се е харчило от януари до 30 юни, първото полугодие – никаква. На фона на липсата на информация няма как да подкрепя проект за решение, защото след две точки ще искате да подкрепим бюджет за следващото полугодие. 

 **************************************

По т.5 от дневния ред:  Молби и жалби от жители на Община Златоград

Разгледани бяха:


1. Искане от жители на ул. „В*****“ плюс подписка за реализация на ул. „В****“, с вх. № ОС-345/17.04.2026г.
2. Заявление от М. Х.– смяна на нови ВиК тръби и след това евентуално асфалтиране на ул. „Р*******“, с вх.№ ОС-132/04.02.2026г.
3. Жалба от З. К. от с. Долен ул. „О***“, с вх.№ ОС-275/25.03.2026г.
4. Жалба от А. З.– изграждане на подпорна стена, с вх.№ ОС-324/09.04.2026г.
5. Предложение от В. Ч. с вх.№ ОС-126/02.02.2026г.– няма отговор от кмета на общината. 
6. Молба от Съюза на слепите с вх.№ ОС-124/02.02.2026г.– отпускане на финансиране, както се подпомагат всички неправителствени организации 
7. Жалба от жителите на ул. „Я*** З******“ с вх. № ОС-435/01.06.2026г. – изграждане на шахта.
8. Молба от М., С., Н. и Т. М. с вх.№ ОС-245/16.03.2026г. за продължение изграждането на подпорна стена на ул. „Изгрев“ с. Долен.
9. Заявление от В. Ц., с вх.№ ОС-885/24.10.2026г., за уширение на отсечка в с. Ерма река
10. Жалби от Д. Л. с вх.№ ОС-571/23.07.2026г. и ОС-85/22.01.2026г., за изграждане на подход, за да има достъп до собственото си жилище, за да може да извърши ремонт. 



*************************************

По т.6 от дневния ред:  Докладна записка относно: Обезпечаване на празниците на село Долен, село Старцево и село Ерма река, общ. Златоград, с вх.№ ОС-600/17.08.2026г. и изх.№ 61-00-256/17.08.2026г., постъпила от кмета на община Златоград. 

Г-жа Кръстева: Тази докладна също съм я включила в дневният ред, тъй като е пристигнала като докладна записка, но празниците, които са посочени като искане от кмета на общината видях, че са взели отражение в предложения бюджет за 2026 година. Така че в момента мисля, че е излишно да вземаме решение. Това ще го разгледаме в следващата точка – приемането на бюджета.
Г-жа Александрова подложи на гласуване с вдигане на ръка да се разглежда в точката, която се гледа бюджета. 
Комисиите гласуваха тази точка да се разгледа в точката, в която се гледа бюджета с 10 гласа „за“, 0 „против“ и  0 „въздържал се“

Комисиите гласуваха проекта на решение с 10 гласа „за“, 0 „против“ и  1 „въздържал се“ 

***********************************
По т.7 от дневния ред:  Докладна записка относно: Предложение за приемане на Годишна програма за управление и разпореждане с имоти – общинска собственост в община Златоград през 2026 година, с вх.№ ОС-634/28.08.2026г. и изх.№ 61-00-269/27.08.2026г., постъпила от кмета на община Златоград. 
Г-жа Цекова представи годишната програма за управление и разпореждане с имоти общинска собственост. 

Не постъпиха коментари, въпроси и допълнения.

Комисиите гласуваха двата проекта на решение с 10 гласа „за“, 0 „против“ и  0 „въздържал се“ 

*********************

Д-р Чинар поиска почивка.

Г-жа Александрова обяви 10 минути почивка.

*******
Г-жа Александрова: Колеги, с кворум от 4 комисии продължаваме заседанието по т. 8.


По т.8 от дневния ред: Докладна записка относно: Приемане на бюджета на Община Златоград за 2026г., индикативния годишен разчет за сметките за средства от Европейския съюз и актуализираните прогнози по чл. 82, ал.3 от Закона за публичните финанси, с вх.№ ОС-636/28.08.2026г. и изх.№ 61-00-267/27.08.2026г., постъпила от кмета на община Златоград. 
Г-жа Александрова: Да направим едно уточнение. В четвъртък комисията по бюджет и финанси, както и ТСУ комисията ще имат още едно заседание, за доуточняване на бюджетната рамка. А сега имате за въпроси и мнения относно приложенията, които са ви предоставени. Г-н Иванов.
Г-н Иванов: Въпроса ми е към администрацията. В капиталовата за 2025 година, позиция 86 има гласувани средства за проектиране на така наречения „Ушев дол“. След това плюс на следващо, последващо заседание плюс 24 000. Сега тук въпроса ми конкретно – поискано ли е съгласие от РИОСВ и становище от Басейнова дирекция? Кога е поискано, отговорено ли е и ако има токова моля да ми бъде предоставено до следващите комисии в четвъртък. И имам още едно искане относно пенсионерските клубове, регистрирани на територията на община Златоград. Копие от отчетите за 10 години назад и на двата клуба, за да взема обективно решение, какви средства да гласувам. Благодаря. 
Г-н Илийков: Само да попитам и да погледнем за разчетите за средства за финанси за културните събития. Мисля, че имаше едно предложение от моя страна и даже го гласувахме, решение средствата от туристически данък да бъдат пренасочени за реклама във F*****, а тук в самия бюджет са дадени тези средства. Просто как се е случило не знам.  
Г-жа Мангарудова: Това е предложение, с което предлагаме, тъй като културният календар е …. Не бих казала, че не зачитаме решението, просто ви предлагаме да се преразгледа и съответно тези средства, които постъпят от туристически данък, да бъдат разходвани за мероприятия по културният календар. Към момента ние ви предлагаме нашето предложение. 
Г-жа Кръстева: Ние предлагаме да бъде преразгледана капиталовата програма и казвали сме го и преди, средствата да бъдат пропорционално разпределени на населените места, спрямо брой жители, за да има равнопоставеност за всички жители на община Златоград. И очакваме такива предложения и решението да бъде взето на комисиите в четвъртък от 17:30 часа.
Г-жа Александрова: Други въпроси? Да, г-жо Хаджийска. 
Г-жа Хаджийска: Г-жо Мангарудова, може ли малко конкретика? Приложение 2 разходна част на бюджета по функции, дейности и параграфи. На третата страница, функцията е здравеопазване, четвърта и 469 дейност - Други дейности по здравеопазването. Общо планувани 116 412 от местни дейности. Може ли информация за това?  Благодаря!
Г-жа Мангарудова: В дейност – Други дейности по здравеопазване са включени разходите от капиталовата програма за обект от Приложение 4, в което приложение е разпределението на капиталовите разходи. Обект № 84 „Подход към спешна медицинска помощ в двора на МБАЛ СМР, авторски, строителен надзор, обща стойност 116 112. Съответно, тъй като е с бюджетни средства, нали влиза и в бюджета на общината. Това е. 
Г-н Чаушев: Благодаря, г-жо Председателстващ. Моя въпрос е към госпожица Мангарудова, понеже в отчета на касовото изпълнение на бюджета, което гласувахме по рано е записано, че най-голям относителен дял в структурата на разходите заемат разходите за външни услуги. В тази връзка където сте заложили суми за външни услуги в разходната част Приложение №2 в бюджета дали са съобразени с това нещо, дали търпят корекции било то намаляване или увеличаване? Вторият ми въпрос е във връзка с ул. „Младост“. В бюджет 2025 имаше заложени 124 920, а въпросът ми тук е – Намират ли отражение в този бюджет, защото аз не ги видях никъде като сума или са преразпределени към другаде?  
Г-жа Мангарудова: По отношение на първият въпрос. Външните услуги от отчета към 30.06. дали са намерили отражение в бюджета. Да, това е принципа на формиране на бюджета през 2026, при тази особеност е изготвен, знаете. Включен е отчета към отчетният период дори и към днешна дата вече имаме и 31 август. Така, че съобразен с изпълнените разходи, не само външни услуги и останалите с изпълнението. 
Г-н Чаушев: От отговора ви разбирам, че това е към 30.06, което сте заложили тука, така ли? 

Г-жа Мангарудова: Включват се и 30, но отчета е намерил отражение, предвидени са съответно и бюджет в рамките на реалистични прогнози за приходите са включени съответно бюджетен разход за покриване, нали все пак на дейностите и услугите, които общината следва да предостави до края на годината. 
Г-жа Чаушева: По въпроса за ул. „Младост“ в Долен. Не е включена в таз годишната инвестиционна програма, защото и там се яви проблем в хода на проектирането и сега е възложена поправка на кадастрална грешка. Проекта не може да бъде завършен, защото трасето попада в контактна зона, в горски фонд. Сега сме в процедура отново на поправка на кадастрална грешка. Ако процедурата завърши тази година, догодина може да бъде включена „Младост“. Един важен обект. Проектантският екип работи, но ще продължи и завърши своята работа, когато завърши и процедурата по кадастрална грешка. 
Г-н Гюнелиев: За Долен мисля, че е включено в капиталовата и ул. „Васил Левски“, доколкото видях на парчета. Защо община Златоград не кандидатства по ПУДООС, както направиха за ул. „Ангел Киряков“ и да се направи цялостно асфалтиране, вместо да я правят на парчета и пак никакъв ефект да има? …... Добре и по селските райони, нека така да бъде. За какво всеки път на парчета я правите? Кандидатствайте по селските райони и я направете един път завинаги. Ами то със сигурност ще дойде нов прием. Въпроса е, че всеки път от общината късате едни пари, които правите на пресекулки. Сега ще направите 800 метра, след два месеца ще гръмне другия, по-другия, по-другия. Целият водопровод е компрометиран там. Така, че като се прави поне да се кандидатства наведнъж да се направи, един път завинаги. Това цялото село нон-стоп са в аварии. Няма как да го правим на участъци 100, 200, 300 метра. Просто хвърлени пари тука на вятъра правим. 
Г-н Чаушев: Значи по отношение на „Младост“ аз разбрах, че сумите са преразпределени и не участват вече в бюджета. По отношение на „Васил Левски“ тия 800 метра те покриват цялото трасе „Васил Левски“ и е включен целият водопровод. Сега може би ще има нужда от …. Не е частично. Значи сумата е частично, но става въпрос за цялото трасе, нали? Това имам предвид. 
Г-жа Чаушева: Изготвен е проект за цялото трасе 815 метра, но тук предлагаме да започнем частично изпълнение. Ние търсим финансиране от всякакви източници. Това е началото и 100 метра да подменим значи там няма да има аварии. 
Г-н Гюнелиев: Колко години това го правите и нищо не се получава и винаги си има аварии. Или се прави целият на веднъж или приключвате играта. Значи не можеше по тази програма за тази улица, изведнъж може, стана. Просто не търсите. Не можеше и болницата да се санира обаче се намери начин да се почне. Вие не искате няколко години по програма Красива България да участвате за болницата. Защо не е направена досега тогава, като всяка година има отворен прием? Аз съм три години вече общински, за първи път от три години се получават пари по Красива България за болницата. Двете години ги изпуснахме. Тия две години можеше да се направи още и другите две части. По същия начин не може ул. „Ангел Киряков“ да се направи. Как направихте по селските райони да се направи? Просто нямате желание. 
Г-жа Чаушева: Ул. „Ангел Киряков“ е един пример как от различни източници на финансиране ще направим една улица. С Красива България има доста собствено участие. Вие сте го гласували, знаете тази програма е за по-малки обекти и тогава, когато можем да си позволим такова собствено участие. Иначе всяка година има. Нищо не сме изгубили. Кандидатствали сме по всякакви програми. Не е имало пари за съфинансиране да кажем тогава. Но ето „Ангел Киряков“ ще стане с два източника на финансиране. Няма нищо лошо и общинският бюджет да започне изпълнение на „Васил Левски“ в Долен.    
Г-н Гюнелиев: Виждаме изпълнението на всичките фирми в Златоград, които правят водопроводите какво се случва. От 150 метра улица по 10 аварии имате на една улица. Даже няма гаранции на тези улици, никой не връща да се възстановяват тези улици. Има, досега никой не сме видели. В Долен специално, когато ходим при …. Така ли беше? На онази улица колко дупки имаше? Новата, където излиза за селото – Прогрес. Кой възстанови? Никой не ги възстановява. Гаранционен фонд има, никой не връща пари. Кой трябва да ги търси? Същата работа беше и със спортната площадка. Някой си взе парите и избяга.   
Г-н Чаушев: Аз ще се върна на ул. „Васил Левски“, Спортната площадка коментирали сме достатъчно, няма въобще да се връщам на нея. Приключила тема за мен. Предложената сума за ул. „Васил Левски“ е 271 000, нали г-жо Чаушева? Нали 271 000 е предложената сума, а необходимата сума е 331 000, по моя информация. Значи спокойно може пренасочената сума от ул. „Младост“ да я насочим към ул. „Васил Левски“ и да се изпълни целият водопровод. Като допълнение ще каже, че парите на общината са за Златоград без значение дали е от капиталова, дали от програма за развитие на селските райони, дали от Красива България. Те са един общ фонд, който ние трябва да се стремим да разпределяме, както каза г-жа Кръстева пропорционално. Аз затова нещо се боря от как съм общински съветник, да има пропорционално. И целта трябва да бъде това пропорционално разпределение да не бъде само за бюджет 2026, а мандатен. Да кажем за този мандат е от 2024 година, за целия мандат ние трябва да сме разпределили пропорционално за всички населени места. Благодаря.
Г-жа Кръстева: Що се отнася за ул. „Васил Левски“ в Долен мисля, че там наистина трябва да търсим цялостно разрешаване на проблема. Аз не вярвам 331 000 да са достатъчни, да бъде заменена цялата и изградена ВиК инфраструктура, за да можем да я предадем на ВиК оператора, да обслужва хората, които плащат и в момента такси, но не са присъединени към ВиК оператора и за цялостно асфалтиране след това. И аз ще ви дам пример, защото с колеги председатели на общински съвети съм търсила варианти, в които може да се направи това нещо и разбрах, че в село Борино е направено такова изграждане на ВиК инфраструктура с цялостно след това асфалтиране и то не само на главната  улица, а на отклонения, които са към главната улица. Може да го проверите и това е извършено по ПУДООС в прием 2025 година. Така е, аз също подкрепям г-н Гюнелиев, защото работата на парче не ни върши работа, както общинският бюджет се натоварва, така и жителите няма да са доволни, защото работата на парче никога не е била в полза на жителите. Това значи да се оправи един участък и след това другия да изгърмят тръбите. И от там имаме много често обаждания от жители на село Долен, че се получават аварии с бойлери, с ел. уреди, които поради подаване на по-високо налягане на водата хората търпят някакви… Вие казвате, че 331 000 евро ще бъде достатъчно за подмяна и изграждане на ВиК инсталацията и цялостно асфалтиране? Подмяната на цялото ВиК ще бъде 331 000?
Г-н Чаушев: Да, г-жо имаме проект, нали миналата година гласувахме проектиране на ул. „Васил Левски“. Готов проект. Може г-жа Чаушева, да потвърди или да отрече проекта, който е съгласуван вече с ВиК, доколкото разбрах е 331 194 евро. От тях 1 250 евро за доклад, 334 евро за СМР, 3 203 за авторски надзор и 6 407 за строителен надзор. Това е информацията, която имам. Интересувам се имам информацията. 
Г-жа Кръстева: Г-н Чаушев, вие имате тази информация, ние нямаме никаква информация. Това малко е проблем. Да, ако с 331 000 ще се приключи проблема, това е чудесно, но не ми се вярва. Само ВиК цялостно смяна, не частична? Цялостна смяна е 331 000? Нека да кажат експертите, г-жо Чаушева дайте ни и на  нас някаква експертна информация, за да сме наясно наистина какво е положението. За цялостно разрешаване, не както е описано в момента предложението от осева точка, то не е цялостно. Дайте ни повече информация. 
Г-жа Чаушева: Иначе имаме изготвен работен проект, съгласуван от институции, но аз нямам пред себе си тези данни. Може би са верни, ако инж. Хаджийски разполага с информация. 
Инж. Хаджийски: Сумата за строителството включва цялостното изпълнение на водопровода, подмяната на водопровода от центъра на селото до началото на селото. Това е целият водопровод по ул. „Васил Левски“. Включва подмяна на двата водопровода, единият главен, другият е второстепенен. Включва отклоненията към всяка една къща, жилищна сграда, всеки един обект, който има. Включва пожарни хидранти. Включва изкопни дейности и естествено насипни и частта, в която е водопровода подмяната на асфалта, това е в рамките на 1,50, колкото е трасето и това струва 331 000 евро. С другите начисления за авторски надзор, строителен и доклада. Естествено, ще има гаранция. Какво значи, има си 72 часови проби, които се приемат, има си протоколи за тази работа, има си приемателно комисия. 
Г-жа Кръстева: Ние всички искаме да се случи, да не е всяка година да се налага на парче, на парче да се копае и нищо да не се случва. И там да има постоянно проблем, защото до сега постоянно има проблем в Долен. Добре, щом казвате, че е цялостно, браво. 
Г-жа Александрова: Но не тази сума е включена в бюджета, нали? 
Г-жа Хаджийска: Аз за втори път ще взема дума, може да ми се наложи и за трети, но не съм от хората, които имат достоверна информация от кухнята. Още повече, че през последните две години тотално ни се отказва всякакъв вид информация. Г-жо Мангарудова, два въпроса за сега. Други дейности в културата – 31 400 евро. Какво включва? И после още един. 
Г-жа Мангарудова: Значи в тази дейност са разчетени средства за изпълнение на мероприятията и събитията по Културния календар и съответно в Приложение 13 е разпределението, което сме предложили по различните мероприятия.
Г-жа Хаджийска: И на същата страница Дейност 878 – Приюти за безстопанствени животни – 44 729, издръжка – 3 000, материали – 400, разходи за външни услуги – 2 600. Какво сме изпълнили тук и какво предстои да изпълним? 
Г-жа Мангарудова: Тук в тази дейност като външни услуги и материали са предвидени средства, с които за дейностите свързани с безстопанствените кучета. Външните услуги и материали това са такива. Да, общо 3 000. Към момента дали има разход? Има разход извършен, тоест кастрация. Сега малко да не ви подведа в конкретните дейностите, но има извършвани дейности. А 41 700 това е капиталовият разход, който даже мисля, че има решение в началото на годината за изграждане на Ветеринарна….Ами каквото е включено. Същата сума е включена и в бюджета.
Г-жа Хаджийска: Този разход от близо 42 000 евро включва какво г-жо Чаушева? За 42 000 евро какво сме направили по тази дейност? Уважаема г-жо Чаушева, уважаема г-жо Мангарудова, когато гласувам нещо, аз искам да знам за какво гласувам. Не може да искате от мен да подкрепя и от колегите ми да подкрепим един бюджет, за който в крайна сметка нищо не знаем. Проста думичка ви задавам –Защо? И интересуваме г-жо Чаушева, 41 000 разход залагаме в този бюджет. Към момента от тези 41 000, има ли изразходван, 42 000 близо защото е 729, Приюти за безстопанствени животни или в следващите два месеца, три октомври, ноември и декември ние ще прави и ще разходваме тези средства. Това попитах, ако не сте ме разбрали пак да го задам въпроса, но искам хората в община Златоград да чуят. Има ги предвидени тези средства какво правим с тях? Това ми е простичък въпрос.  
Г-жа Чаушева: Има сключен договор за проектиране, има и изготвен работен проект. Не мога да съобщя сега сумата по договора, малко време ще ми е необходимо или до сесия, но има договор за проектиране и дейността е свършена. Най-вероятно още не е разплатена. Допълнително може да дадем информация за стойността на договора за проектиране.  
Г-жа Хаджийска: Твърде много въпроси възникват, на които дори вие самите нямате отговори. Ето един конкретен случай. 42 000 до месец септември сте проектирали. Имате готов проект, който струва 5 000 да речем, ако надвишим сумата, за останалите 37 000 евро до месец декември, до когато е бюджет 2026-та година - Ние какво смятаме да правим та ги залагаме като разход?  Защото си мисля, че ако ние ще ги държим пък да ги прехвърлим следващата е глупава заблуда към жителите на общината и към нас, които стоим на тази маса. В същото време търсим там някакви, колко казахте за Васил Левски. Кажете ми какво смятате да правите, защото вие сте експертите и за да заложите 42 000, имате предвид нещо. Това искам да разбера. 
Г-жа Чаушева: Първоначално сумата беше определена на 50 000 лева, евро. Объркахме се, но това действително не сме намалявали тази сума. Тя няма да стигне за изграждането, но подхода наистина е бил такъв, както го описахте. Просто сумата си седи, тя евентуално за 27-ма ще трябва да я увеличим, ако реално трябва да се случи ветеринарната амбулатория. Сега стойността не знам точно колко е. Може би и това ще проверим, каква е стойността за цялостно завършване на обекта, но тука просто не сме редуцирали сумата. Така или иначе, нали, вървим в посока този обект да се реализира. Така, че и тази година си остава със сумата, която е останала от предходни години и евентуално ще иска и 27-ма година още допълнителни, за да се случи обекта.
Г-жа Хаджийска: Пък аз все си мислех, че ние гледаме бюджета за 26-та година от позицията на това какво е похарчено до момента, защото си имаше Закон за удължителния бюджет и се предполага, че разходите са правени в рамките на закона и към това, което е похарчено, да добавим това, което можем да реализираме. Ние прехвърляме едни обекти на 10, 12, 15 години. Въртим едни и същи неща. Каква е логиката? Не мога да я разбера, освен ако вие, няма и да ми я подскажете. Каква е логиката да заложим кух обем, затова като няма да правим нищо до декември 26-та? Това не мога да разбера. Защо залагаме като няма да правим нищо? А имаме хиляди обекти, хайде да не кажа хиляди, ама поне десетки, за които трябва до финансиране. Не мога да разбера логиката на това. И затова ви питам вас като икономисти, то пестите, пестите информация, ама кажете ся малко истини. 
Г-н Чаушев: Аз в продължение на казаното от г-жа Хаджийска и в търсене на логиката ще попитам за един обект, който питам, може би за седми път ще питам. Това е благоустрояване на площад и обновяване на площи за широко ползване в село Долен. Това е третата площадка, която трябваше да бъде направена за деца от 3 до 12 години. Може би към г-жа Цекова ще е въпроса – Докъде стигнахме? Намирам един отговор в отчета за изпълнение на капиталовата програма към 30 юни, който е – че е на лице правен спор относно материалното право, което налага спирането на строителството. Но въпроса ми е – Има ли надежда този спор да бъде решен най-накрая и обекта то няма как да се завърши с тия 22 000 евро, но да се търси вече решение? Миналата година ми бе отговорено, че няма как тази площадка да бъде направена в двора на училището и може би затова е логиката сумата да фигурира всяка година в бюджета, защото няма как да се прехвърлят на другаде. Но има ли шанс да бъде завършена и може би ако е изтекла вече гаранцията тези фитнес уреди, които са поставени там, да ги преместим в двора на училището, а там да бъде довършена площадката. 
Г-жа Цекова: Аз само да доуточня, че старото исково производство все едно го няма. На ново. Двамата съдии в нашия Районен съд си направиха отвод по това дело и е образувано ново гражданко дело със спора за тази граница, която попада към тупика, който обслужва Здравната служба и те първа ще има първо заседание на това дело. Това значи поне още две години ще имаме спор за материално право. 
Г-н Чаушев: На мен логиката тука ми е ясна да фигурира в бюджета. Въпроса е дали може да се направи примерно, ако е изтекла гаранцията на фитнес съоръженията, които са те да се преместят, а вече там да се доизгради.  
Г-жа Александрова: Колеги, други въпроси?  Ако няма други въпроси. Ние обобщихме В четвъртък ще гласуваме, след представяне на коментираните промени на бюджета. Минаваме към 9 точка. 
***************************

По т.9 от дневния ред: Докладна записка относно: Дарение на имот – частна общинска собственост, представляващ проектен поземлен имот с идентификатор 31111.33.857 по КККР на гр. Златоград, с площ 22 кв. м., с вх.№ ОС-635/28.08.2026г. и изх.№ 61-00-270/27.08.2026г., постъпила от кмета на община Златоград.

Г-жа Цекова представи докладната записка. Не постъпиха коментари, въпроси и допълнения. 

Комисиите гласуваха проекта на решение с 9 гласа „за“, 0 „против“ и  0 „въздържал се“


*************************

По т.10 от дневния ред: Докладна записка относно: Обявяване на имот, частна общинска собственост, за публична общинска собственост в гр. Златоград, с вх.№ ОС-616/18.08.2026г. и изх.№ 61-00-261/18.08.2026г., постъпила от кмета на община Златоград
Г-жа Цекова представи докладната записка, беше показан и снимков материал. Не постъпиха въпроси и коментари. 

Комисиите гласуваха проекта на решение с 10 гласа „за“, 0 „против“ и  0 „въздържал се“ 

*************************

По т.11 от дневния ред: Докладна записка относно: Продажба на УПИ VI-225, кв. 26 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян, цялото с площ: 475 кв.м. (четиристотин седемдесет и пет квадратни метра), с вх.№ ОС-621/21.08.2026г. и изх.№ 61-00-263/21.08.2026г., постъпила от кмета на община Златоград.
Г-жа Цекова представи докладната записка. Информира за допусната техническа грешка. В оценката, която са предоставили, последната страница на тази оценка е за площ от 680 кв. и цената е 4172,00 евро, 475 кв. не за 4172,00 евро, а 2914,00 евро. Тя приложи нова оценка на оценителя. В проекта на решение в т. 2 и в т. 3 вместо 4172,00 евро да се чете 2914,00 евро.  

Не постъпиха въпроси и коментари по точката.

Комисиите гласуваха проекта на решение с направените промените с 9 гласа „за“, 0 „против“ и  0 „въздържал се“ 

***********************

По т.12 от дневния ред: Докладна записка относно: Продажба на УПИ IX-528, кв. 45 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителни Заповеди № 94/07.03.2024 г. и № 301/28.07.2025 г. на Кмета на Община Златоград, цялото с площ: 680 кв.м. (шестстотин и осемдесет квадратни метра).  с вх.№ ОС-615/18.08.2026г. и изх.№ 61-00-260/18.08.2026г., постъпила от кмета на община Златоград.

Г-жа Цекова представи докладната записка. 

Не постъпиха въпроси и коментари по точката.

Комисиите гласуваха проекта на решение  с 9 гласа „за“, 0 „против“ и  0 „въздържал се“ 


*********************************

По т.13 от дневния ред: Докладна записка относно: Даване на съгласие за кандидатстване и участие на Община Златоград като партньор по процедури BG16FFPR002-2.009 „Информационни кампании – БИТОВИ ОТПАДЪЦИ“ по Приоритет 2 „Отпадъци“ и BG16FFPR002-3.024 „Информационни кампании – БИОЛОГИЧНО РАЗНООБРАЗИЕ“ по Приоритет 3 „Биологично разнообразие“ на Програма „Околна среда“ 2021–2027 г., с вх.№ ОС-649/10.09.2026г. и изх.№ 61-00-278/10.09.2026г., постъпила от кмета на община Златоград. 

Г-жа Иванова представи докладната записка. 

Г-жа Маринова Председател на Сдружение „М******* п******“ представи дейностите, които ще бъдат включени в проекта. 


Комисиите гласуваха първият проект на решение  с 8 гласа „за“, 0 „против“ и  1 „въздържал се“ 


Комисиите гласуваха вторият проект на решение  с 8 гласа „за“, 0 „против“ и  1 „въздържал се“ 
 

**********************************

По т.14 от дневния ред: Еднократна финансова помощ за новородени/ осиновени деца на територията на Община Златоград.
1. Заявление от В. К. за трето родено дете.
Комисиите гласуваха с 8 гласа „за“, 0 „против“ и  0 „въздържал се“ 


2. Заявление от Е. Х. за първо родено дете.
Комисиите гласуваха с 7 гласа „за“, 0 „против“ и  0 „въздържал се“ 


3. Заявление от Д. К. за първо родено дете.
Комисиите гласуваха с 7 гласа „за“, 0 „против“ и  0 „въздържал се“ 


4. Заявление от В. С. за първо родено дете.
Комисиите гласуваха с 7 гласа „за“, 0 „против“ и  0 „въздържал се“ 


5. Заявление от П. А. за първо родено дете.
Комисиите гласуваха с 7 гласа „за“, 0 „против“ и  0 „въздържал се“ 


6. Заявление от З. К. за второ родено дете. 
Кмета на Старцево да  уточни до заседание дали живеят на територията на община Златоград. 


7. Заявление от Р. К. за първо родено дете. 
Комисиите гласуваха с 7 гласа „за“, 0 „против“ и  0 „въздържал се“ 


8. Заявление от В. К. за второ родено дете.
Комисиите гласуваха с 7 гласа „за“, 0 „против“ и  0 „въздържал се“ 


9. Заявление от А. Ч. за второ родено дете.
Комисиите гласуваха с 7 гласа „за“, 0 „против“ и  0 „въздържал се“ 


10. Заявление от Б. Б. за второ родено дете.
Комисиите гласуваха с 7 гласа „за“, 0 „против“ и  0 „въздържал се“ 


11. Заявление от Г. И. за трето родено дете.
Комисиите гласуваха с 0 гласа „за“, 0 „против“ и  7 „въздържал се“ 


12. Заявление от Р. Ч. за четвърто родено дете.
Постъпи предложение да се отпуснат средства в размер на 2556,46 евро, колкото се отпускат за трето дете.
Комисиите гласуваха предложението с 7 гласа „за“, 0 „против“ и  0 „въздържал се“ 


13. Заявление от А. Х. за второ родено дете. 
Комисиите гласуваха с 7 гласа „за“, 0 „против“ и  0 „въздържал се“ 



14. Заявление от Н. А. за първо родено дете.  
Комисиите гласуваха с 7 гласа „за“, 0 „против“ и  0 „въздържал се“ 


***************************************

По т.15 от дневния ред: Молби за еднократна финансова помощ.


1. Молба от А. Б.– 500 евро

Комисиите гласуваха с 7 гласа „за“, 0 „против“ и  0 „въздържал се“ 


2. Молба от А. К.– 500 евро

Комисиите гласуваха с 7 гласа „за“, 0 „против“ и  0 „въздържал се“ 


3. Молба от Р. Б.– 200 евро

Комисиите гласуваха с 7 гласа „за“, 0 „против“ и  0 „въздържал се“ 


4. [bookmark: _GoBack]Молба от С. И.– да се отпусне еднократна финансова помощ.

Комисиите гласуваха с 1 гласа „за“, 6 „против“ и  0 „въздържал се“ 


******************************

По т.16 от дневния ред: Други
· Постъпило писмо от Национално сдружение на общините в Република България (НСОРБ), с вх. № ОС – 583/03.08.2026г., относно: Обнародван Закон за държавния бюджет на Република България за 2026г. в ДВ, бр. 69/31.07.2026г.

Г-жа Александрова каза, че писмото е изпратено за информация до всички общински съветници по имейлите им. 


Поради изчерпване на дневния ред, госпожа Александрова  закри съвместното заседание на постоянните комисии към Общински съвет – Златоград. 





НЕВЕНА АЛЕКСАНДРОВА
Председателстващ постоянните комисии
На Общински съвет  Златоград

